Quædam mulier nomine Ezelina, uxor Nerduini Militis, tradidit unum mansum pro redemptione animæ præscripti mariti sancto Petro Besuensi, in villa, cui vocabulum est Vetus-vineis, cum uno servo, et cum omnibus, quæ ad ipsum mansum pertinent. Dedit etiam ad Tusleium unum mansum in quo sunt quattuor jugera, et de terra arabili XXVIIII. Et pratum ad unam carratam. Et ut hæc donatio in perpetuum firma sit, et stabilis, his subscriptis testibus firmavit, et firmare rogavit. Hii sunt Gibuinus frater supradicti Militis, Bernardus, Aldo. Reddidit etiam salvamentum de villa, quæ vocatur ad Septemfontes, quæ jam sancto Petro fuerat. Acta publice Besua anno ab Incarnatione Domini MXXVII. Indict. X. Epacta XI. Conc. VI mens. Octob. Regnante Rotberto Francorum Rege.